钦定古今图书集成/明伦汇编/氏族典/第027卷 > 《廖用贤尚友录》 > 熊玻
## 钦定古今图书集成/明伦汇编/氏族典/第027卷 > 《廖用贤尚友录》 > 熊玻

按《名山藏本行记》：“玻，泾县增广生。年十九，母病，寝食
俱废，汤药身尝。母殁，披跣恸哭，不忍遽葬，浮柩于庭，
坐卧草土三月。既葬，构庐墓傍，朝夕哭奠。服阕归，极
力养父。父病至殁，并如前孝，负土增茔，倍高畴曩，朝
夕溢米，形容槁败。有数劫贼入庐，欲生焚之，玻出迎
不惧，贼因问玻：‘闻尔产殊厚，何悴乃尔’？玻曰：‘日夕思
慕，不觉其他。庐无长物，仅有麻衣，僭解送君’。”贼惊叹，
辞谢去。弘治中旌表。